**General SVR** on vuonna 2020 avattu nimetön englanninkielinen Telegram-kanava, joka julkaisee "sisäpiiritiedoa" Venäjän johdosta. General SVR:llä on myös venäjänkielinen YouTube-kanava (Генерал СВР), jolla ääni nimimerkillä Viktor Mihailovitš lukee tietoja. Kanava on useiden länsimediassa esitettyjen Vladimir Putinia koskevien huhujen lähde.

Kanava kertoo tietojensa perustuvan entisten ja vielä aktiivisten eri maiden tiedustelu-upseerien tietoihin. Toisaalta kanavan takana on väitetty olevan entisen MGIMO-yliopiston politologian ja historian professori Valeri Solovein.

Kanavan väitteitä
-----------------

Toukokuun alussa 2022 kanava väitti Putinilla olevan Parkinsonin tauti.
Toukokuussa 2022 kanava väitti Putinin olevan niin huonossa kunnossa, että hän joutuu luovuttamaan valtansa Nikolai Patruševille.

Kanava väittää Vladimir Putinin seurustelevan olympiavoittaja Alina Kabajevan kanssa ja heidän saaneen lapsia yhdessä. Heinäkuussa 2022 kanava sanoi Kabajevan olevan raskaana ja 69-vuotiaan Putinin tulevan uudelleen isäksi.

Heinäkuussa 2022 kanava sanoi Putinin kokeneen niin kovaa pahoinvointia, että hän joutui kiireelliseen lääkärinhoitoon.

Kesällä 2022 kanavalla esitettiin villejä huhuja Vladimir Putinin terveydentilasta. Kanavalla on väitetty Putinin osallistuneen šamanistiseen rituaaliin, jossa hänelle annettiin voimia. Kanavan mukaan Putin aiotaan korvata kaksoisolennolla tai ns. deepfake-teknologialla eli tekoälyä hyödyntävillä videoväärennöksillä. Tämäkin väite levisi laajalti länsimaisessa mediassa.

Joulukuussa 2022 kanava kertoi, että Putin oli kaatunut viisi askelmaa portaissa, kaatunut ja murtanut häntäluunsa ja sen seurauksena ulostanut housuihinsa. Jutun uutisoivat ainakin *The Sun*, *New York Post*, *Daily Mail*, *Gawker* ja *Newsweek*.

Lokakuussa 2023 kanavalla on kerrottu Vladimir Putinin olevan kuolemansairas ja hänet korvataan kaksoisolennolla ja Venäjän johtajaksi tulee Nikolai Patrusev, vaikka Putin haluaisi siirtää vallan pääministeri Mihail Mišustinille.

Kanava kertoi Putinin saaneen sydänkohtauksen sunnuntai-iltana 22. syyskuuta 2023. Tästä uutisoivat brittiläiset skandaalilehdet kuten Daily Express ja Daily Mirror, Sky News Australia  ja useat puolalaiset ja intialaiset julkaisut ja Iltalehti.

Viitteet
--------

1. 1 2  Uudet väitteet Putinin terveydentilasta leviävät – "On ilmeistä, että hänellä on jotain peiteltävää" *Ilta-Sanomat*.  3.5.2022. Viitattu 26.4.2023.
2. ↑  The professor and his prophecies Known for peddling wild conspiracy theories, Valery Solovey is now wrapped up in a felony hate speech investigation *Meduza*. Viitattu 26.4.2023. (englanniksi)
3. ↑  Tutkija odottaa voitonpäivän kertovan jotain Putinin tilanteesta – "Tätä ei ole nyt nähty" *Ilta-Sanomat*.  4.5.2022. Viitattu 26.4.2023.
4. ↑  Tämä kaikki tiedetään Vladimir Putinin tarkoin varjellusta perheestä – salarakkaita ja huhuja isäksi tulemista *Ilta-Sanomat*.  29.10.2022. Viitattu 26.4.2023.
5. ↑  Iso huhu Vladimir Putinin väitetystä rakastajattaresta – lähteet kertovat presidentin kiukusta *www.iltalehti.fi*. Viitattu 26.4.2023.
6. ↑  Väite Telegramissa: Putin tarvitsi viikonloppuna "kiireellistä lääkärinhoitoa" – presidenttiä saattaa lähiviikkoina tuurata virtuaalikopio *www.iltalehti.fi*. Viitattu 26.4.2023.
7. ↑  Sara Sairanen: Huhumylly Putinin terveydentilasta vain kiihtyy – monen väitteen taustalla on epäilyttävä Telegram-tili *Ilta-Sanomat*.  28.7.2022. Viitattu 26.4.2023.
8. ↑  Bruce Y. Lee: Did Putin Really Fall And Soil Himself? Here Are Claims About His Health *Forbes*. Viitattu 26.4.2023. (englanniksi)
9. ↑  Mia Jankowicz: Did Putin really poop himself? How an influential Telegram account is spreading wild, unproven claims about the Kremlin's inner workings *Business Insider*. Viitattu 26.4.2023. (englanniksi)
10. ↑  Venäläiskanava väittää: Putin kuolee pian – tilalle kaksoisolento? *mtvuutiset.fi*.  14.10.2023. Viitattu 14.10.2023.
11. ↑  Tom Norton: Has Putin named his successor? What we know *Newsweek*.  13.10.2023. Viitattu 14.10.2023. (englanniksi)
12. ↑  Tim McNulty: Putin 'suffers cardiac arrest' sparking 'alarm' in Kremlin inner circle *Express.co.uk*.  24.10.2023. Viitattu 25.10.2023. (englanniksi)
13. ↑  Paul Donald: Putin 'resuscitated' after 'cardiac arrest' in bedroom claims Telegram channel *The Mirror*.  23.10.2023. Viitattu 25.10.2023. (englanniksi)
14. ↑
15. ↑  Rajut väitteet Putinin terveydentilasta leviävät *www.iltalehti.fi*. Viitattu 25.10.2023.